*Proiect*

**GUVERNUL REPUBLICII MOLDOVA**

**HOTĂRÎRE**

nr. \_\_\_\_ din \_\_\_\_\_\_\_\_\_\_\_ 2016

Cu privire la aprobarea gradelor de risc pentru fiecare categorie de produse şi criteriile de atribuire a produselor la nivelele corespunzătoare de risc

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În vederea executării prevederilor Legii nr.7 din 26 februarie 2016 privind supravegherea pieţei în ceea ce priveşte comercializarea produselor nealimentare (Monitorul Oficial al Republicii Moldova, 2016, nr.79-89, art.146).

Guvernul HOTĂRĂŞTE:

1. Se aprobă gradele de risc pentru fiecare categorie de produse şi criteriile de atribuire a produselor la nivelele corespunzătoare de risc.

2. La elaborarea proiectelor de programe sectoriale, precum şi la modificarea acestora autorităţiile de supraveghere a pieţei vor ţine cont de gradele de risc pentru fiecare categorie de produse şi criteriile de atribuire a produselor la nivelele corespunzătoare de risc

3. Prezenta hotărîre intră în vigoare cu începere de la 01 aprilie 2017.

4. Controlul asupra executării prezentei hotărîri se pune în sarcina Ministerului Economiei.

**Prim-ministru** **PAVEL FILIP**

Contrasemnează:

Viceprim-ministru, Octavian CALMÎC

ministrul economiei

Ministrul afacerilor interne Alexandru Jizdan

Ministrul dezvoltării regionale şi construcţiilor Vasile Bîtcă

Ministrul mediului Valeriu Munteanu

Ministrul tehnologiei informaţiei şi comunicaţiilor Vasile Botnari

*Anexă*

*la Hotărîrea Guvernului*

*nr.\_\_ din \_\_\_\_ 2016*

**Gradele**

de risc pentru fiecare categorie de produse şi criteriile de atribuire

a produselor la nivelele corespunzătoare de risc

DISPOZIŢII GENERALE

**1.** Gradele de risc pentru fiecare categorie de produse (în continuare - gradul de risc) şi criteriile care determină atribuirea produselor nealimentare (în continuare - produse) la nivelurile corespunzătoare de risc se utilizează la elaborarea proiectelor programelor sectoriale de supraveghere a pieţei şi a proiectelor de modificare a unor astfel de programe.

**2.** În sensul prezentei metodologii noţiunile utilizate semnifică:

*gradul de risc* - nivelul de risc (ameninţare) a intereselor publice care este prezent sau care îl pot avea produsele.

**3.** Produsele se divizează în 2 grade de risc: grad de risc înalt şi grad de risc scăzut.

**4.** La gradul de risc înalt se atribuie categoriile de produse pentru care supravegherea pieţei este efectuată prin intermediul controalelor planificate şi inopinate.

**5.** La gradul de risc scăzut se atribuie categoriile de produse pentru care supravegherea pieţei este efectuată doar prin intermediul controalelor inopinate.

**6.** Criteriile de atribuire a produselor la gradul de risc înalt sînt:

1. produsele sunt destinate pentru o anumită categorie de consumatori (utilizatori) şi care aceste produse le utilizează (inclusiv copii pe grupe de vîrstă, femeile însărcinate, persoanele în vîrstă, persoane cu handicap);
2. utilizarea la fabricarea produselor a substanţelor chimice şi biologice care pot afecta în mod negativ sănătatea umană sau mediu sau prezintă un risc grav;
3. prezenţa la produs a pericolelor care pot provoca o vătămare consumatorului care utilizează produsul respectiv, după cum urmează:
4. pericol de natură mecanică
5. pericol de sufocare
6. risc de sufocare
7. pericol de natură electrică
8. pericol legat de căldură sau de incendiu
9. pericol de natură termică
10. pericol de natură chimică
11. pericol microbiologic
12. pericol legat de zgomot
13. pericole, legate de explozie, de implozie, de presiunea sonică şi ultrasonică, de presiunea fluidelor sau de radiaţiile surselor laser
14. utilizarea produselor în domeniul resurselor de frecvenţe radio (în funcţie de tipul de echipament radio, tehnologie radio, puterea maximă a transmiţătorului, cerinţelor stabilite de autoritatea de reglementare în domeniu)
15. produse utilizate pentru a se conecta reţeaua de telecomunicaţii (în funcţie de conexiune).

 **7.** Prezenţa pericolele inerente la anumite categorii de produse (inclusiv instrumente ascuţite şi de tăiere, anumite tipuri de materiale şi echipamente pentru uz special), nu poate fi un motiv suficient pentru atribuirea unor astfel de produse la un grad înalt de risc.

**8.** Criteriile de atribuire a produselor la gradul de risc scăzut sunt următoarele:

1. produsele sunt destinate utilizării numai de către persoane cu pregătire şi calificări adecvate pentru utilizarea unor astfel de produse;
2. lipsa la produse a pericolelor care pot prezenta o ameninţare la adresa vieţii şi sănătăţii umane;
3. produsele, care nu sunt atribuite la gradul de risc înalt.

9. Lista indicativă a categoriilor deproduse care prezintă un grad de risc înalt pentru sănătatea şi siguranţa consumatorilor şi a altor interese publice (de exemplu, de mediu, securitate, compatibilitate electromagnetică etc.) include:

1) Produse chimice: Detergenţi, ulei lampant, clei, cerneală pentru tatuare, produse pentru curăţire şi spălare, etc. Substanţele chimice enumerate în cadrul REACH.

2) Articole pentru îngrijirea copiilor şi echipamente pentru copii: Suporturi pentru suzete, inele pentru dinţi, pătucuri, bavete, leagăne, rogojini, scaune pentru copii, cărucioare, balansoare, biciclete şi scutere pentru copii (altele decît jucăriile), etc. „Articole pentru copii” se referă la orice produs destinat să faciliteze somnul, relaxarea, igiena, sau alăptarea copiilor.

3) Îmbrăcăminte, textile şi articole de modă: Îmbrăcăminte pentru adulţi şi copii inclusiv mănuşi, lenjerie, pantofi şi şlapi, articole de moda, cum ar fi peruci, genţi de mână, perdele şi lenjerie de pat, etc.

4) Echipament de comunicare: Calculatoare şi alte echipamente IT, imprimante, laptopuri, camere video, telefoane mobile, etc.

5) Produse pentru construcţie: Orice produs sau set fabricat şi plasat pe piaţă pentru a fi incorporat în mod permanent în lucrări de construcţie sau părţi ale acestora pentru care are un efect asupra performanţei lucrărilor de construcţie în ceea ce priveşte cerinţele de bază pentru lucrări de construcţii.

6) Produse cosmetice: produse de machiaj, pasta de dinţi, săpun, loţiuni si creme, lac de unghii, cosmetice pentru copii, produse de baie si igiena, etc.

7) Articole decorative: Lumînări, lămpi cu ulei, torţe ornamentale de gradina, articole decorative de Crăciun (cu excepţia lanţurilor de iluminat), etc.

8) Eco-Design: Această categorie cuprinde produsele care intră în sfera de aplicare a legislaţiei privind proiectarea ecologică. Eco-design se adresează consumului de energie şi a altor impacturi asupra mediului al produselor cu impact energetic: consumul de energie în regim de aşteptare a echipamentelor de birou şi din gospodărie. Lămpi şi balasturi, surse de alimentare externe, motoare electrice, circulatoare, televizoare, frigidere/congelatoare, maşini de spălat rufe, maşini de spălat vase, etc.

9) Aparate şi echipamente electrice: seturi de extensie a cablurilor, aparate electrice de uz casnic, cum ar fi maşinile de spălat, fiare de călcat, încălzitoare de apă, etc. aparate electrice profesionale (cu excepţia produselor considerate utilaje şi echipamente).

10) Echipamente utilizate în atmosfere explozive: Echipamente şi sisteme de protecţie destinate utilizării în atmosfere potenţial explozive, proiectate şi fabricate pentru a preveni sau pentru a opri exploziile din surse potenţiale de aprindere: produse mecanice, electrice si de telecomunicaţii in minele subterane, uzine petrochimice, platforme marine fixe, mori de făină, etc

11) Produse alimentare de imitaţie: Produse care seamănă cu produse alimentare (articole decorative din plastic, produse de baie, lumânări, etc.), produse care cad sub incidenta Directivei 87/357/CEE

12) Mobilier: Saltele, paturi, scaune, etc (inclusiv mobilier de grădină, cu excepţia echipamentelor pentru copii).

13) Gadget-uri: articole pentru farse (cu excepţia jucăriilor) paie fluorescente, suporturi pentru CD-uri, etc.

14) Aparate de gaz şi componente: Produse care utilizează gaz drept combustibil, şi componentele acestora proiectat pentru a fi părţi ale instalaţiilor de gaze.

15) Unelte de mana: fierăstraie, ciocane, şurubelniţe, etc. Această categorie include instrumente electrice, deoarece acestea se încadrează sub Directiva "Maşini" sau "aparate electrice".

16) Echipamente sportive şi hobby: articole de camping, accesorii sportive, arme sport cu aer comprimat, role, biciclete pentru adulţi, etc. Această categorie nu include biciclete pentru copii, care se încadrează în categoria " articole de îngrijire a copiilor şi echipamente pentru copii" sau "jucării". Produsele cu o funcţie de protecţie sunt de asemenea excluse, deoarece acestea se încadrează în "echipamente de protecţie".

17) Bijuterii: Inele, cercei, coliere, etc.

18) Accesorii pentru bucătărie şi gătit: farfurii, baloane termice, maşini de gătit sub presiune etc. Această categorie exclude accesorii electrice, deoarece acestea se încadrează în "aparate electrice".

19) Indicatori cu laser: Un produs portabil cu laser din care fasciculul laser este folosit pentru a indica obiectele sau locaţiile pentru prezentări sau în scopuri similare.

20) Ascensoare: Un dispozitiv de ridicare care deserveşte niveluri specifice, având o cabină care se deplasează de-a lungul unor ghidaje rigide şi înclinate la un unghi mai mare de 15 grade faţă de orizontală, destinat transportului de: persoane, persoane şi bunuri, doar mărfuri în cazul în care cabina este accesibilă, adică o persoană poate să intre fără dificultate şi care este dotată cu comenzi situate în interiorul cabinei sau la îndemâna unei persoană din interiorul cabinei.

21) Brichete.

22) Lanţuri de iluminat.

23) Echipamente de iluminat: corpuri de iluminat încastrate, lămpi de masă, lămpi de podea, lumini de noapte, etc.

24) Maşini: maşini de tuns iarba, drujbele, mini motociclete etc. Această categorie include maşini de grădină şi toate tipurile de maşini-unelte. Maşini şi aparate de uz profesional.

25) Instrumente de măsurare: Instrumente corecte şi trasabile care pot fi utilizate pentru una sau mai multe sarcini de măsurare din motive de interes public, sănătăţii publice, ordinii şi siguranţei, protecţiei mediului şi a consumatorului, colectării taxelor şi impozitelor şi corectitudinii tranzacţiilor comerciale.

26) Vehicule cu motor: Autoturisme, autoutilitare, tractoare, camioane, motociclete, butelii de gaz, recipientele simple sub presiune, etc.

27) Altele: Include accesorii pentru animale de companie, etc.

28) Echipamente sub presiune/recipiente: echipamente sub presiune, dozatoare de aerosoli, butelii de gaz, recipientele simple sub presiune, etc.

29) Echipamente de protecţie: Casca, ochelari de soare, mănuși de protecție, veste de salvare, etc. Echipament de protecție profesional.

30) Articole pirotehnice: Orice articol care conține substanțe explozive sau un amestec exploziv de substanțe destinate producerii de căldură, lumină, sunet, gaz sau fum sau o combinație a unor astfel de efecte prin reacții chimice exoterme auto-susținută. Exemple sunt focuri de artificii și generatoare de gaz de airbag.

 31) Transport feroviar și ghidat: Inclusiv instalațiile de transport pe cablu pentru persoane.

 32) Ambarcațiunile de agrement: bărci, plute gonflabile, hidromotociclete, motoare exterioare, etc.

33) Papetărie: pixuri, creioane, gume de șters, acuarele. Această categorie nu include articole de papetărie, care seamănă cu o jucărie (de exemplu, Radiere în forma unui animal), deoarece se încadrează în categoria jucării.

34) Jucării: Produse concepute sau destinate, în mod exclusiv, pentru a fi utilizate în joacă de către copiii sub 14 ani.

35) Deșeuri: orice substanță sau obiect pe care deținătorul le aruncă sau intenționează sau este obligat să se debaraseze, după cum urmează:

a) deșeuri periculoase - deșeuri care prezintă una sau mai multe dintre proprietățile periculoase (explozive, oxidant, foarte inflamabile, inflamabile, iritant, nociv, toxic, cancerigen, coroziv, infecțioase, toxice pentru reproducere, mutagene, sensibilizator, ecotoxic etc.);

b) uleiuri uzate - orice tip de uleiuri de lubrifiere sintetice sau minerale sau industriale care au devenit improprii pentru utilizarea pentru care au fost destinate inițial, cum ar fi uleiurile utilizate la motoarele cu combustie și uleiuri de cutie de viteze, uleiuri lubrifiante, uleiuri pentru turbine și uleiuri hidraulice;

c) grădine biodegradabile și parcuri, deșeurile alimentare și de bucătărie, deșeuri din gospodării, restaurante, catering și spații de vânzare cu amănuntul și deșeuri comparabile din instalațiile de prelucrare a produselor alimentare.